# Conòsols

Conòsols o Conòsol (Counozouls en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Conòsols :
| Ròcafòrt de Saut | Santa Colomba de Ròcafòrt | |
| El Bosquet | | Montfòrt per un qüadripunt |
| | Mosset (Pirenèus Orientals) | |

## Toponimia

Las fòrmas ancianas son : Conosalium (comprene -olium) en 1367, Locus de Conosolio en 1427, Ecclesia Beati Valentini de Conezols, diocesis Electensis en 1509, Conosols en 1594, Canozoles en 1639, Counozour en 1647, Ancien château, vieille église al sègle XVIII, Counosouls en 1781. La fòrma occitana es Counózouls. La prononciacion locala es [ku'nɔzuls] (adaptacion de la grafia fonetica de Savartés) o [ku'nɔzul] segon Fritz Krüger.
Dauzat interprèta ambe prudéncia l'origina del nom coma *Connetio-ialo, d'un nom gallés d'òme *Connetius, varianta de Connetos, e del gallic -ialo que Dauzat li dona lo sens de « camp »; lo nom auriá conegut un reculament d'accent; mes quand un compausat de -ialo s'acaba en -ols, l'accentuacion sus la penultima sillaba es regulara. Lo mot gallic -ialon a lo sens de « clar, camp, espaci descobèrt, lòc desbosigat », puèi prenguèt lo sens de « vilatge », perqué quand volián far un vilatge novèl desbosigavan un tròç de bòsc. Delamarre explica Conòsols per un cuno-ialon, « vilatge del can / gos, o del lop ». La finala -òsols o -òsol es probablament lo resultat local de -ialon, coma endacòm mai -uèjols; vejatz per exemple Artòsol(s). Lo passatge per un element -ti- > [z] es pas necessari, atal coma l'idèa d'un reculament d'accent (la segonda sillaba de -ialon es totjorn pòst-tonica).

## Istòria

La primièra mencion de Conòsols coneguda data de 921 quand un tal Fredolin fa una donacion de tèrras a l'abadia de Sant Martin de Les. Le territòri fasiá partida de la viscomtat de Fenolhedés.

## Administracion

Lista dels cònsols successius :
| Periòde | Periòde | Identitat |
| 2020 | (2026) | Patrick de Boissieu |
| març de 2001 | 2020 | Madeleine Bergès |
| | 2001 | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Atsat; es ara del canton de la Val Nauta d'Aude (Quilhan).

## Demografia

modificar « persona »  v · d · m 
Evolucion demografica Populacion comunala actuala (2013): 43, totala: 45 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 330 | 292 | 358 | 368 | 415 | 452 | 453 | 488 | 522 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 459 | 452 | 472 | 459 | 474 | 463 | 455 | 453 | 441 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 418 | 408 | 390 | 314 | 276 | 250 | 214 | 176 | 170 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 102 | 78 | 65 | 55 | 52 | 41 | 46 | 46 | 46 46 |
| 2009 | 2010 |
| 45 47 | 45 47 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 49 abitants e la densitat èra de 1,76 ab/km².

## Lòcs e monuments

* Dintrada del vilatge ambe la glèisa a esquèrra.
* Granda pèira levada de Conòsols.
* Glèisa Sant Valentin de Conòsols.

## Véser tanben

* Comunas d'Aude

## Ligams extèrnes

* Conòsols sul site de l'Insee

## Nòtas

* ↑ Fritz Krüger, ''Sprachgeographische : Untersuchungen in Languedoc und Roussillon'' publicat en ''Revue de dialectologie romane'' https://web.archive.org/web/20190525075709/http://www.diacronia.ro/ro/indexing/details/A22840/pdf
* ↑ Toponimia Occitana
* ↑ [ku'nozu] sus l'ALPI d'Enric Guiter
* ↑ Abbé Sabarthès, Dictionnaire topographique du département de l'Aude, 1912, p. 104, legir en linha https://gallica.bnf.fr/ark:/12148/bpt6k110095d/f196.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 217-218
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 185
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 131 e 341
* ↑ Inventari Rocques, version numerizada http://fr.calameo.com/read/0005829059446fbbba1ea?authid=Zh2iykUMvBbi
* Portal de Lengadòc